SA Ruimte-agentskap vier vierde verjaarsdagSó gaan die satelliet, EO-SAT1, lyk Foto: Sansa Die Suid-Afrikaanse Ruimte-agentskap, (Sansa) is in Desember 2010 deur die departement van wetenskap en tegnologie in die lewe geroep, en het hom reeds as waardevolle vennoot aan ander lande gevestig in onder meer die lansering van tuie na die diep ruimte. Sansa se streeksentrum vir ruimteweer lewer ook ‘n waardevolle bydrae om die land te waarsku teen sonsuitbarstings wat kommunikasie kan ontwrig en ander skade op aarde kan aanrig. Die agentskap is ook trots op die vordering wat gemaak word met ’n Suid-Afrikaanse satelliet, EO-SAT1. Dié satelliet sal vanuit die ruimte ‘n ogie oor die aarde hou. Lees meer op Sansa se webwerf.